
PARLAMENTUL ROMÂNIEI

                                                      CAMERA DEPUTAŢILOR
	Comisia pentru politică  economică,                                                                                 reformă şi privatizare
       Nr. 4c-1/146/2016            
	                  Comisia pentru muncă
                   și protecție socială
                        Nr. 4c-7/574/2016                

    


                                                                                              Nr. PL-x 274/2016                                                                                                           
                                                                                                    Bucureşti, 28.02.2017                               
                                   BIROULUI  PERMANENT  

                                                      AL 

    CAMEREI DEPUTAŢILOR
Vă înaintăm, alăturat, RAPORTUL COMUN asupra proiectului de Lege privind instituirea obligaţiei elaborării, aprobării şi aplicării Strategiei de dezvoltare economică şi socială a României pe termen lung, transmis, spre dezbatere în fond,                               Comisiei pentru politică economică, reformă şi privatizare și Comisiei pentru muncă și protecție socială, cu adresa nr. PL-x 274 din 15 iunie 2016, înregistrată sub nr. 4c-1/146, respectiv nr. 4c-7/574 din 16 iunie 2016, Camera Deputaţilor fiind Cameră decizională.
În raport cu obiectul şi conţinutul său, iniţiativa legislativă face parte din categoria legilor ordinare.



   VICEPREŞEDINTE


                                   PREŞEDINTE
                         Gheorghe ŞIMONAdrian SOLOMON                                                  

  Nr. PL-x 274/2016                                                                                                           
                                                                                                        Bucureşti, 28.02.2017                               

   RAPORT COMUN

asupra
 proiectului de Lege privind instituirea obligaţiei elaborării, aprobării şi aplicării Strategiei de dezvoltare economică şi socială a României pe termen lung
În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia pentru muncă și protecție socială au fost sesizate, spre dezbatere în fond, cu proiectul de Lege privind instituirea obligaţiei elaborării, aprobării şi aplicării Strategiei de dezvoltare economică şi socială a României pe termen lung, transmis cu adresa nr. PL-x 274 din                  15 iunie 2016, înregistrată sub nr. 4c-1/146, respectiv  nr. 4c-7/574 din 16 iunie 2016.
Conform prevederilor art. 75 din Constituţia României, republicată, şi ale                       art. 92 alin. (9) pct. 1 din Regulamentul Camerei Deputaţilor, republicat,                        Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege                 în şedinţa din 7 iunie 2016.  
Consiliul Legislativ, prin avizul nr. 162 din 3 martie 2016, a avizat favorabil inițiativa legislativă, cu observaţii și propuneri.     
Consiliul Economic și Social, în punctul de vedere transmis cu adresa                     nr. 568 din 16 februarie 2016, menționează că ,,reprezentanții părții sindicale și reprezentanții părții patronale au votat pentru avizarea favorabilă a proiectului de act normativ, cu observații".  

                Guvernul, prin punctul de vedere transmis cu adresa nr. 1158 din                                 16 iunie 2016, menționează că nu susţine adoptarea iniţiativei legislative.
Comisia juridică, de disciplină și imunități a avizat favorabil                         proiectul de lege, conform avizului nr. 4c-11/773 din 27 iunie 2016. 
Comisia pentru buget, finanţe şi bănci a avizat favorabil                             inițiativa legislativă, conform avizului nr. 4c-2/393 din 6 septembrie 2016. 
Comisia pentru administrație publică și amenajarea teritoriului                              a avizat negativ proiectul de lege, conform avizului nr. 4c-6/285 din                                    27 septembrie 2016. 

Inițiativa legislativă are ca obiect de reglementare crearea cadrului legal pentru instituirea obligației elaborării, aprobării şi aplicării Strategiei de dezvoltare economică şi socială a României (SDES) pe termen lung, respectiv 50 de ani, care va cuprinde setul de politici de dezvoltare a ţării în toate domeniile vieţii economice şi sociale.
În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii au examinat proiectul de lege în şedinţe separate. Membrii Comisiei pentru muncă și protecție socială au examinat proiectul de lege menţionat mai sus, în şedinţa din 15 februarie 2017. Membrii Comisiei pentru politică economică, reformă şi privatizare au examinat iniţiativa legislativă menţionată mai sus şi documentele care o însoţesc, în şedinţa din 28 februarie 2017. 

Din totalul de 19 membri ai Comisiei pentru muncă și protecție socială au participat la dezbateri 16 deputaţi, iar din numărul total de 19 membri ai                       Comisiei pentru politică economică, reformă şi privatizare au fost prezenţi la dezbateri                         toți deputaţii.                            
 Potrivit reglementărilor art. 55 din Regulamentul Camerei Deputaţilor, republicat, la lucrările Comisiei pentru muncă și protecție socială a participat, în calitate de invitat, din partea Ministerului Muncii și Justiției Sociale, domnul secretar de stat                Adrian Dobre.
În urma examinării iniţiativei legislative şi a opiniilor exprimate de către membrii celor două Comisii, s-a constatat că iniţiativa legislativă nu se justifică întrucât măsurile propuse pot crea premisele apariției unor vicii de neconstituţionalitate prin încălcarea dispozițiilor art. 102 alin. (1) coroborate cu prevederile                                        art. 103 alin. (2) și (3) şi ale art. 113 din Constituţia României, republicată. În înțelesul dispozițiilor constituționale invocate mai sus, programul de guvernare este al Guvernului învestit, votul de încredere al Parlamentului asupra programului având tocmai semnificația faptului juridic care legitimează programul de guvernare al Guvernului. Parlamentul, prin votul acordat, îşi exprimă încrederea în acel program, încredere pe care o poate retrage oricând,  prin adoptarea unei moţiuni de cenzură, care poate fi inițiată doar în condiţiile art. 113 din Constituţia României, republicată.
Totodată, având în vedere importanţa şi complexitatea obiectului inițiativei legislative prin orizontul de timp de 50 ani pentru care se propune elaborarea Strategiei de dezvoltare economică şi socială a României cu impact atât asupra domeniilor economic și social cât și asupra bugetului de stat, se consideră că proiectul de lege ar trebui să se fundamenteze, conform prevederilor art. 33 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, pe rezultatele unui studiu de impact care să estimeze costurile şi beneficiile aduse în plan economic şi social prin adoptarea unor astfel de măsuri și să evidențieze dificultățile care ar putea să apară în procesul de punere în practică a reglementărilor propuse. 
Mai mult decât atât, Ordonanța de urgență a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări și completări prin Legea nr. 337/2006, cu modificările și completările ulterioare, la care se face referire în cuprinsul inițiativei legislative, a fost abrogată prin art. 238 lit. a) din                Legea nr. 98/2016 privind achizițiile publice, cu modificările ulterioare.
Faţă de considerentele menționate mai sus, membrii celor două Comisii au hotărât, cu majoritate de voturi (3 voturi împotrivă), să propună plenului                     Camerei Deputaţilor respingerea proiectului de Lege privind instituirea obligaţiei elaborării, aprobării şi aplicării Strategiei de dezvoltare economică şi socială a României pe termen lung.

În raport cu obiectul şi conţinutul său, iniţiativa legislativă face parte din categoria legilor ordinare.    
                          VICEPREŞEDINTE


                            PREŞEDINTE

                   Gheorghe ŞIMON                                                Adrian SOLOMON                                                  
                     SECRETAR                                                            SECRETAR

                      Cornel ITU                                                        CSÉP Éva-Andrea
                        Şef serviciu
                                             Consilier parlamentar
            Lidia-Graziella Segărceanu                                                                 Sorina Steliana Szabo               

